রানার! রানার!
জানা-অজানার
বোঝা আজ তার কাঁধে,
বোঝাই জাহাজ রানার চলেছে চিঠি আর সংবাদে;
রানার চলেছে, বুঝি ভোর হয় হয়,
আরো জোরে, আরো জোরে হে রানার দু্র্বার দুর্জয়।
রানার জানা-অজানার বহু সংবাদ কাঁধে নিয়ে ছুটে চলে। এই চিঠিপত্র তার চেনা-অচেনা, পরিচিত-অপরিচিত বহু লোকের লেখা, বহু লোকের উদ্দেশ্যে লেখা। কোন চিঠিতে হয়ত আনন্দের সংবাদ, কোথাও বা দুঃখের, কোথাও হয়ত কেবলি প্রশ্ন। পরিচিতির সুবাদে হয়ত সামান্য কিছু সংবাদ রানার জানে, কিন্তু মূলত প্রায় অন্য সব চিঠির বিষয়বস্তু রানার অজানা। এই সমস্ত চিঠিপত্র ও সংবাদ যখন রানার পিঠে বস্তা ভরে নিয়ে চলে, দেখে মনে হয় যেন একটা মালবাহী জাহাজ জিনিসপত্র বোঝাই করে এগিয়ে চলেছে। সেই রানারের মনে আশঙ্কা একটাই—এই বুঝি রাত শেষ হয়ে ভোর হল! ভোরের আলো ফোঁটার আগে তাকে গন্তব্যস্থলে পৌঁছাতে হবে। তাই সে আর জোরে ছুটতে থাকে, দুর্দম, দুর্বার বেগে, অপ্রতিরোধ্য গতিতে।